Miskolc Blog: Városrészek címerei: Selyemrét
Régen nem írtunk a címereinkről, most folytatjuk a sorozatot.
A „Selyemrét” történeti név, bizonyára az itteni kaszálók és rétek jó minőségére utal. Később épült ki a lakótelep, központjában a Szent István tiszteletére szentelt templommal. Ma leginkább a Selyemréti Strandfürdőről (korábban Augusztus 20., még korábban Villanytelepi Strand) híres.
Címere álló, zölddel és arannyal hasított katonai pajzs, zöld mezejében arany kettős kereszt, arany mezejében kék-ezüst forrás lebeg. A pajzstartó az egyik oldalon zöld tölgyfaág arany termésekkel, a másik oldalon zöld olajág ezüst termésekkel. A pajzs alatti szalagon a városrész neve olvasható.
A zöld szín a terület nevére utal. A kettős kereszt (vagy apostoli kereszt) a Szent István tiszteletére szentelt templomra emlékeztet, aki térítő (apostoli) tevékenysége elismeréséül ilyen keresztet kapott a pápától. A forrás szimbóluma természetesen a fürdőre utal. A címertartó tölgyfaág a fizikai-természeti értékeket, az olajág pedig a közösséget fenntartó szellemi értékeket jelképezi.
Bejegyezte: Reka dátum: 15:43
Címkék: címer, Selyemrét